07/10/2019 | Administración LocalMunicipal
Malpica de Bergantiños
Recadación
Aprobación definitiva da Ordenanza fiscal nº 19 da taxa por recollida de lixo e residuos sólidos urbanos

O Pleno do Concello de Malpica de Bergantiños, en sesión celebrada o día 23 de maio de decembro de 2019, aprobou, con carácter inicial, a Ordenanza Fiscal nº 19 reguladora da Taxa por recollida de lixo e residuos sólidos urbanos. Durante o período de exposición ao público, non se presentou ningunha reclamación, polo que, de conformidade co establecido no artigo 49. c) da Lei 7/1985, do 2 de abril, Reguladora das Bases de Réxime Local, enténdese definitivamente aprobada. A tenor do previsto no artigo 70.2 da Lei 7/1985, do 2 de abril Reguladora das Bases de Réxime Local e o artigo 196.2 do Real decreto 2568/1986, do 28 de novembro, publícase integramente o citado texto normativo, que entrará en vigor ao día seguinte da súa inserción no Boletín Oficial da Provincia. Por tratarse dunha disposición administrativa de carácter xeral, non procede recurso en vía administrativa, aínda que poderá impugnarse directamente ante a xurisdición contencioso-administrativa. O prazo para interpor o recurso contencioso-administrativo é de dous meses contados desde o día seguinte ao da publicación desta disposición no Boletín Oficial da Provincia, e deberá presentarse ante a Sala do Contencioso- Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso-administrativa. O texto da ordenanza transcríbese a continuación: En uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases do Réxime Local, e de conformidade co disposto nos artigos 15 a 19 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, este concello establece a Taxa polo servizo de recollida do lixo e residuos sólidos urbanos”, que se rexerá pola presente ordenanza fiscal, na que as súas normas atenden ó prevido no artigo 57 do citado Real decreto lexislativo 2/2004.1. Constitúe o feito impoñible da taxa a prestación obrigatoria de recollida de lixo domiciliario e residuos sólidos urbanos de vivendas, aloxamentos e locais ou establecementos onde se exercen actividades industriais, comerciais, profesionais, artísticos e de servizos, e seu traslado para o tratamento na pranta da Sociedade Galega de Medioambiente en Morzós – Cerceda.2. A tal efecto, consideraranse lixos domiciliarios e residuos sólidos urbanos, os restos e desperdicios de alimentación procedentes da limpeza normal de locais ou vivendas, e exclúense de tal concepto os residuos de tipo industrial, refugallos de obras, detritos humanos, materias e materiais contaminados, corrosivos, perigosos ou aqueles con recollida ou vertido que esixa medidas hixiénicas, profilácticas ou de seguridade.3. O servizo de recollida de lixo enténdese prestado en todo o termo municipal, sendo de recepción obrigatoria para tódolos cidadáns. A estes efectos presumirase a utilización do servizo cando existe a posibilidade de habitar a vivenda ou usar o local por contar con calquera dos servizos de subministro de auga ou enerxía eléctrica. A organización e funcionamento do servizo subordinarase ás normas que dite o concello para a súa regulamentación. Corresponde ao contribuínte demostrar a falta de prestación do servizo.4. O Concello poderá xirar liquidación a todo inmoble do termo municipal que teña á súa disposición o servizo, o utilice ou non, dado que este é de recepción obrigatoria.1. Son suxeitos pasivos contribuíntes as persoas físicas ou xurídicas e as entidades a que se refire o artigo 35 da Lei xeral tributaria que ocupen ou utilicen as vivendas e locais situados nos lugares, prazas, rúas ou vías públicas en que se preste o servizo, ben sexa a título de propietario ou de usufrutuario, habitacionista, arrendatario, ou calquera outro dereito real, mesmo, de precario. Tamén terán a consideración de suxeito pasivo os propietarios de vivendas ou locais desocupados ou deshabitados.2. Terá a consideración de suxeito pasivo substituto do contribuínte o propietario das vivendas ou locais, que poderá repercutir, no seu caso, as cotas satisfeitas sobre os usuarios de aquelas, beneficiarios do servizo. En materia de responsabilidades serán aplicables os artigos 41 e seguintes da Lei Xeral Tributaria. De conformidade co disposto no artigo 9.1 do Texto Refundido da Lei Reguladora de Facendas Locais, non se recoñece beneficio tributario algún, agás os que sexan consecuencia do establecido en normas ou Tratados Internacionais ou que estean previstos en normas con rango de Lei.1. A cota tributaria consistirá nunha cantidade fixa anual, por unidade de local, e que se determinará en función da natureza e destino dos inmobles e da categoría do lugar, praza, rúa, ou vía pública onde estean emprazados.2. Para tal efecto a cota esixirase de acordo co seguinte cadro de tarifas 3. A facturación das tarifas será trimestral.4. No caso do exercicio no mesmo local de actividades encadradas en dous ou máis epígrafes do cadro de tarifas, deberase abona-la cota pola actividade que, dentro do local, ocupe máis do 50 % da súa superficie. Para a aplicación deste modalidade de tributación, ós suxeitos pasivos que se atopen nesta circunstancia, deberán efectuar unha declaración onde consten as actividades exercidas no inmoble ou local, a superficie do mesmo e a superficie ocupada ou destinada a cada unha das actividades exercidas en aquel.1. Se devindica a taxa e nace a obriga de contribuír dende o momento no que se inicie a prestación do servizo, entendéndose iniciada, dada a natureza de recepción obrigatoria do mesmo, cando estea establecido e en funcionamento o servizo municipal de recollida de lixos domiciliarios, nas rúas ou lugares onde figuren as vivendas ou locais utilizados polos contribuíntes suxeitos á taxa.2. O período impositivo coincide co ano natural. Establecido e en funcionamento o referido servizo, as cotas se devindicarán o primeiro día do ano natural, agás que a devindicación da taxa se producira con posterioridade a dita data, en tal caso o período impositivo axustarase a esta circunstancia co conseguinte rateo da cota por trimestres naturais.3.- Nos casos de alta, a retribución coincidirá coa data da ocupación das vivendas ou locais de negocio.1. Dentro dos trinta días hábiles seguintes á data en que se devindique por primeira vez a taxa, os suxeitos pasivos formalizarán a súa inscrición en matrícula, presentando para o efecto, a correspondente declaración de alta.2. Cando se coñeza, xa de oficio ou por comunicación dos interesados, calquera variación dos datos figurados na matrícula, levaranse a cabo nesta as modificacións correspondentes, que surtirán efectos a partir do período de cobranza seguinte ó da data en que se efectuase a declaración.3. O cobramento das cotas efectuarase mediante recibo derivado do Padrón do lixo aprobado en cada exercicio. A periodicidade no cobramento da taxa será trimestral, rateándose a tal efecto a cantidade anual que corresponda. En todo o relativo á cualificación de infraccións tributarias e sancións, ademais do previsto nesta ordenanza, estarase ó disposto nos artigos 178 e seguintes da Lei 58/2003, de 17 de decembro, Xeral Tributaria e demais normativa aplicable.1. A presente Ordenanza Fiscal entrará en vigor o día da súa publicación no Boletín Oficial da Provincia”, e comezará a aplicarse a partires do día 1 de xaneiro de 2019, ata que se acorde a súa derrogación ou modificación expresa.” Asinado dixitalmente en Malpica de Bergantiños o 01/10/2019. O alcalde D. Walter Añón Pardo